Pastisj

Pastisj er et begrep innen kunst om en stilistisk kopi eller etterligning av eldre kunstverk, framstilt i en tidligere epokes stilart, men gjort i en senere tid. Begrepets opprinnelse kommer fra fransk, pastiche, på 1700-tallet, via italienske pasticcio, «postei», som igjen er antatt avledet fra vulgærlatin, *pasticium, av pasta. «pastisj», Bokmålsordboka «pastiche (n.)», Online Etymology Dictionary

De romerske håndverkerne som laget kopier av gresk antikke forbilder, for eksempel, laget pastisjer, selv om senere tider også kan spore andre kulturers innflytelse i produktene deres.

Mange av de klassiske verk innen alle kunstgrener har fått sine pastisjer. For å lage en «god» pastisj, måtte den som laget den, sette seg grundig inn i den tids tenke- og følemåte som hørte til originalverket. Allusjon eller hentydning er ikke en pastisj. En litterær hentydning kan referere til et annet verk, men gjentar det ikke og innebærer at dets lesere deler og gjenkjenner forfatterens kulturelle kunnskap. Abrams, Meyer Howard; Harpham, Geoffrey (2009): A Glossary of Literary Terms, ISBN 1-4130-3390-3, s. 11-12.

 Referanser 

 Eksterne lenker 
 Pastisj; fra Bibliotekarstudentens nettleksikon om litteratur og medier (pdf-fil)

Kategori:Kunstterminologi